Cessnock

Cessnock er en by øst i New South Wales i Australia. Byen er administrasjonssenter i City of Cessnock, og har fått sitt navn etter et landområde som het Cessnock Estate, og var eid av John Campbell.

Historie 
Byen ligger mellom de tre tidligste europeiske bosettingene i Australia; Sydney, Hawkesbury River og Newcastle, og bidro dermed tidlig til kontakt mellom europeerne og aboriginerne, som hadde bodd i dette området i over 3000 år. Wonnarua-folket var det dominerende folkeslaget da europeerne etablerte seg i dette området, og mange av Wonnarua-stammen ble drept eller døde av sykdommer som europeerne hadde med seg. 

Kullfeltet South Maitland coalfields ble oppdaget i 1801, og var det største kullfeltet i New South Wales fram til 1960-tallet. De senere årene har vinproduksjon overtatt mye av økonomien i området.

Økonomi 
Cessnock er Australias eldste vinområder. Området ligger i Hunter Valley, som er en av Australias mest kjente vinregioner, og har over 150 vingårder. Vinproduksjon er i dag viktig for området, også fordi det bidrar til restauranter og turister i området.

Kjente mennesker fra Cessnock 
 Douglas Daft - administrerende direktør for Coca-Cola (2000-2004)
 Kenneth Neate - operasanger
 Simon Whitlock - dartspiller

Referanser

Eksterne lenker 
 Visit NSW - Cessnock

byer i New South Wales